WTI จ่อหลุด 66 เหรียญ กังวลวิกฤต “แบงก์” หวั่นกระทบดีมานด์น้ำมัน
WTI ร่วงใกล้หลุดระดับ 66 เหรียญ ท่ามกลางความกังวลเกี่ยวกับวิกฤตการณ์ภาคธนาคารของสหรัฐและยุโรป ซึ่งจะส่งผลกระทบต่อความต้องการใช้น้ำมัน
WTI ร่วงใกล้หลุดระดับ 66 เหรียญ ท่ามกลางความกังวลเกี่ยวกับวิกฤตการณ์ภาคธนาคารของสหรัฐและยุโรป ซึ่งจะส่งผลกระทบต่อความต้องการใช้น้ำมัน
20 มี.ค. 2566

ผู้สื่อข่าวรายงานว่า สัญญาน้ำมันดิบ WTI ร่วงลงใกล้หลุดระดับ 66 ดอลลาร์ในวันนี้ ท่ามกลางความกังวลเกี่ยวกับวิกฤตการณ์ในภาคธนาคารของสหรัฐและยุโรป ซึ่งจะส่งผลกระทบต่อความต้องการใช้น้ำมัน
ณ เวลา 22:15 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนเม.ย. ซึ่งมีการซื้อขายที่ตลาด NYMEX ลบ 0.60 ดอลลาร์ หรือ 0.9% สู่ระดับ 66.14 ดอลลาร์/บาร์เรล
ด้าน โกลด์แมน แซคส์ ประกาศปรับลดคาดการณ์ราคาน้ำมัน ท่ามกลางความกังวลเกี่ยวกับภาวะเศรษฐกิจถดถอย และวิกฤตการณ์ในภาคธนาคาร
ทั้งนี้ โกลด์แมน แซคส์คาดว่า ราคาเฉลี่ยน้ำมันดิบเบรนท์จะอยู่ที่ระดับ 94 ดอลลาร์/บาร์เรลในช่วง 12 เดือนข้างหน้า จากเดิมคาดการณ์ที่ระดับ 100 ดอลลาร์/บาร์เรล และคาดว่าจะอยู่ที่ระดับ 97 ดอลลาร์/บาร์เรลในช่วงครึ่งหลังของปี 2567
นอกจากนี้ โกลด์แมน แซคส์ปรับคาดการณ์อุปสงค์น้ำมันโลกในปี 2567 โดยปรับลดลง 600,000 บาร์เรล/วัน ขณะที่คงคาดการณ์อุปสงค์น้ำมันในปีนี้
ขณะที่นักลงทุนจับตาผลการประชุมของธนาคารกลางสหรัฐ (เฟด) ขณะที่โกลด์แมน แซคส์ออกรายงานระบุว่า เฟดจะไม่ปรับขึ้นอัตราดอกเบี้ยในการประชุมสัปดาห์นี้ อันเนื่องจากวิกฤตการณ์ในระบบธนาคารขณะนี้
ทั้งนี้ ก่อนการล่มสลายของ ธนาคารซิลิคอน วัลเลย์ แบงก์ (SVB) นักลงทุนคาดการณ์ว่า เฟดอาจปรับขึ้นอัตราดอกเบี้ย 0.25-0.50% ในการประชุมวันที่ 21-22 มี.ค.66 เพื่อสกัดเงินเฟ้อ